burgasdotpro/wikipedia huggingface dataset:
Fraktál

Fraktál je geometrický objekt vybudovaný pomocou rekurzie. Ide o "nepravidelný, fragmentovaný geometrický tvar, ktorý môže byť rozdelený na časti, z ktorých je každá aspoň približne podobná, zmenšená kópia celého geometrického tvaru" . Táto vlastnosť tiež býva nazývaná sebepodobnosť.
Najznámejšie fraktály sú Mandelbrotova množina a Juliova množina. Fraktály delíme na prírodné, geometrické, komplexné a náhodné. Termín fraktál použil po prvýkrát matematik Benoît Mandelbrot v roku 1975. Toto slovo pochádza z latinského "fractus" – rozbitý. Podobné objekty boli známe už aj dlho predtým (napríklad Kochova vločka v roku 1904).
Fraktály sú definované pomerne krátkou rekurzívnou definíciou, ako zakresliť ich body nad množinou komplexných čísel. Ide o objekt, ktorého Hausdorffova miera je väčšia než topologická dimenzia. To znamená, že fraktál nemá ako kocka 3 dimenzie (rozmery), ale jeho dimenzia je zväčša neceločíselná . Obsah fraktálov (resp. objem) je konečný, no ich obvod (resp. povrch) je nekonečný . Ide o jedny z najzložitejších geometrických objektov, ktoré súčasná matematika skúma a majú často prekvapivo jednoduchú matematickú štruktúru.
Vlastnosťami fraktálov a ich opisom sa zaoberá vedný odbor matematiky nazvaný "fraktálna geometria", ktorá sa zaoberá nepravidelnosťou objektu.
Druhy fraktálov.
Sú známe tieto druhy fraktálnych útvarov:
Generovanie fraktálov.
Fraktály môžu byť jednoducho generované aj na osobných počítačoch. Existuje množstvo softvéru, ktorý umožňuje generovanie fraktálnych objektov.
Francúzi

Francúzi (po francúzsky "Français") sú potomkovia keltských a ligurských kmeňov, ktoré osídlili územie medzi Rýnom a prielivom La Manche už v priebehu 2. – 1. tisícročia pred Kr. Na juhu krajiny žijú najmä potomkovia Grékov a starovekých Italov. 
Prvú kmeňovú federáciu tu vytvorili Kelti v 7. storočí pred Kr. Koncom roku 600 pred Kr. Gréci na južnom pobreží dnešného francúzska založili viaceré kolónie ako Niké (Nice) a Massilia (Marseille) či Athenopolis (Saint-Tropez). V 2. stor. pred Kr. Rimania dobyli túto južnú časť a nazvali ju "Provincia Galia Narbonensis", od toho dnešný názov Provance. Začiatkom 1. storočia pred Kr. Rimania pod vedením Gaia Julia Caesara dobyli celé dnešné Francúzsko a vytvorili tu rímske provincie. Pôvodné obyvateľstvo romanizovali, keď sa tu usadilo italické obyvateľstvo a pomiešalo sa s Keltmi. Najviac Italmi osídlené oblasti bolo Provensalsko (Provance) a západné Francúzsko s mestom Bordeaux. Galský jazyk definitívne zanikol v priebehu 3. stor. po Kr., kedy sa tu tiež šírilo kresťanstvo. 
Koncom 5. storočia obsadili Galiu Frankovia (dynastia Merovejovcov) a pripojili ju k Franskej ríši. Za dynastie Karolovcov došlo k splynutiu románskeho a germánskeho obyvateľstva, ktoré bolo zavŕšené v prvom francúzskom štáte, ktorý sa sformoval v priebehu 10. storočia. Menšinové germánske obyvateľstvo sa asimilovalo a vytratilo, no zanechalo názov krajiny, Francúzsko. 
Moderný francúzsky národ vznikol zlúčením troch veľkých národností: provensálskej, juhofrancúzskej a severofrancúzskej, ktoré vznikali od 9. storočia na území Francúzska, ku ktorých zjednoteniu došlo v priebehu 18. storočia.
Francúzi sú známi svojou bohatou kultúrou, pamiatkami rôznych období, umením, literatúrou, módou a kuchyňou.
Frank

Frank môže byť:
Frankizmus

Frankizmus bol autoritársky režim 
s prvkami španielskeho nacionalizmu, národného konzervativizmu a tradicionalizmu implementovaný v rokoch 1939 – 1975 v Španielsku diktátorom Franciscom Francom.
Franko

Franko môže byť:
Frankocena

Frankocena je cena tovaru, v ktorej je započítané aj prepravné priemernou sadzbou.
Frankovia

Frankovia sú starý germánsky kmeň, ktorý sa presídlil do Galie. Od 3. storočia sídlili na pravom brehu rieky Rýn, pri pobreží Severného mora (salskí Frankovia, "salum" = ) a pozdĺž stredného toku (ripuárski Frankovia, "ripa" = ). Niekedy viedli boje s Rímskou ríšou alebo sa stávali jej spojencami (po porážke cisárom Juliánom Apostatom). Počas 5. storočia postupne rozšírili svoju vládu v Galii, kde za panovania kráľa Chlodovika (481 – 511) založili svoju ríšu.
Manfred Frank

Manfred Frank (* 22. marec 1945, Wuppertal) je nemecký filozof.
Philipp Frank

Philipp Frank (* 20. marec 1884, Viedeň, Rakúsko – † 21. júl 1966, Massachusetts, USA) bol rakúsko-americký filozof, fyzik a matematik, predstaviteľ novopozitivizmu. 
Bol synom Ignaza Franka a Jenny Feilendorf. Jeho bratom bol rakúsko-švédsky architekt Josef Frank.
Bol silne ovplyvnený Machom. Podľa neho treba používať iba pojmy, ktoré nestrácajú svoju platnosť mimo fyziky. Od 1938 pôsobil v USA.
V roku 1943 bol zvolený za člena American Academy of Arts and Sciences a v roku 1945 sa stal členom American Physical Society.
Rád menších bratov

Rád menších bratov (lat. "Ordo fratrum minorum"), hovorovo františkáni, je najznámejšie spomedzi františkánskych rehoľných spoločenstiev. Vznikol v 14. storočí zo skupín tzv. observantov, ktorí požadovali prísnejšie dodržiavanie Reguly sv. Františka, hlavne čo sa týka zachovávania ideálu chudoby.
Zakladateľom rehole je sv. František z Assisi. Prvú (nezachovanú) regulu rádu schválil pápež Inocent III. ústne v roku 1209. Konečná regula františkánov bola schválená pápežom Honoriusom III. v roku 1223. V roku 1221 bol založený III. rád (svetský).
Celkový počet členov rehole na celom svete je okolo 19 000.
Na Slovensku majú kláštory v Bratislave, Trnave, Hlohovci, Nových Zámkoch, Trstenej, Fiľakove a v Prešove.
Pri prijímaní kandidát absolvuje približne jeden rok postulátu. Potom nasleduje rok noviciátu nasledovaný dočasnými sľubmi. Obdobie života pod dočasnými sľubmi je okolo 6 rokov (3-6, alebo až 9 rokov). Potom je kandidát definitívne prijatý zložením slávnostných (doživotných) sľubov.
Rád menších bratov vznikol ako laický rád ale kňazi začali mať čoskoro prevahu. Kňazi a laici sú si ale v ráde rovní. Činnosť sa vyvíja podľa potrieb v mieste pôsobenia rádu a rád nemá špecializované zameranie na jednu činnosť.
Modlitba posvätného ruženca.
Františkánska verzia modlitby ruženca vznikla údajne už v roku 1422. Ruženec pôvodne tvorilo sedemkrát desať Zdravas' Mária, ku ktorým boli pridané ešte ďalšie dva, čo spolu vytvorilo číslo 72, ktoré sa podľa tradície považuje za počet rokov Panny Márie, ktoré prežila na Zemi.
Frapantnosť

Frapantnosť (fr.) môže byť:
Fraška

Fraška (tal.) je prehnaná výsmešná veselohra.
Bratstvo

Bratstvo alebo fraternita môže byť:
Bratstvo môže byť aj plynovod na Slovensku, pozri Bratstvo (plynovod)
Fraternita môže byť aj:
Vonžovec

Vonžovec je potok na hornej Orave, v severnej časti okresu Námestovo. Je to pravostranný prítok Bystrej, meria 6,1 km a je tokom VI. rádu.
Vzniká v Oravských Beskydách, v podcelku Babia hora, sútokom viacerých zdrojníc, ktoré stekajú z juhozápadných svahov Malej Babej hory (1 514,8 m n. m.), najdlhšia zdrojnica pramení v nadmorskej výške približne 1 085 m n. m. Z pramennej oblasti tečie severojužným smerom a priberá niekoľko ľavostranných prítokov zo západných svahov Bukovského grúňa (1 230,1 m n. m.) a vstupuje do Podbeskydskej brázdy. Následne priberá viaceré ľavostranné prítoky z lokality Vonžovec a tiež pravostranné prítoky, najdlhší z nich prameniaci južne od kóty 993,9 m, ďalšie tri kratšie zo severných svahov Jurčovky (902,3 m n. m.). Následne preteká cez osady Vonžovec a Slaná voda, stáča sa juhovýchodným smerom a východne od obce Oravská Polhora sa v nadmorskej výške cca 728 m n. m. vlieva do Bystrej.
Vonžovec má nepravidelnú perovitú štruktúru riečnej siete, pričom ľavostranné prítoky sú vyvinuté výraznejšie než pravostranné.
Fratria

Fratria môže byť:
Frauenmystik

Frauenmystik alebo ženská mystika predstavuje počiatky vlastnej nemeckej filozofie obsiahnuté v listoch a nábožných
knihách mníšky benediktínskeho rádu Hildegardy z Bingenu.
Frekventálie

Frekventálie sú javy, ktoré sa veľmi často vyskytujú, no - na rozdiel od univerzálií - nie sú všeobecné.
Freudizmus

Freudizmus je teória a metóda psychoanalýzy, ktorej názov je odvodený od Sigmunda Freuda.
Fridrich I. (Svätá rímska ríša)

Fridrich I. Barbarossa (Červenobradý) (* polovica decembra 1122, Haguenau, Švábske vojvodstvo, Rímska ríša – † 10. jún 1190, rieka Salef) bol rímsko-nemecký kráľ od 1152, od roku 1155 cisár z rodu Hohenstaufovcov. Za jeho vlády nastala konsolidácia a rozmach ríše. Dostal sa tiež do konfliktu s pápežom, s ktorým viedol otvorenú vojnu. Zúčastnil sa na tretej krížovej výprave, ktorej mal veliť. Zahynul na ceste do Svätej zeme, keď sa utopil v rozvodnenej rieke Salef v tureckej Anatólii. Fridrichova výprava je detailne popísaná súčasníkmi v Ansbertovej "Histórii výpravy cisára Fridricha". Jeho pozostatky boli uložené v hrobke v Tyrose. Vo svojom živote riešil vzťah kráľa voči šľachte a dostal sa do konfliktu s Talianskymi mestami. Celé Taliansko však nikdy nedobyl. Začal využívať Rímske právo a obnovil jeho štúdium.
Bola po ňom pomenovaná jedna z operácií druhej svetovej vojny operácia Barbarossa - napadnutie Sovietskeho zväzu.
Fikcia.
Fridrich Barbarossa vystupuje ako historická postava v románe Baudolino od Umberta Eca.
Frivolnosť

Frivolnosť alebo frivolita (fr.) môže byť:
Johann Froben

Johann Froben (po lat. "Johannes Frobenius"; * okolo 1460, Hammelburg, – † 27. október 1527, Bazilej) bol významný švajčiarsky kníhtlačiar a nakladateľ v Bazileji.
Leo Frobenius

Leo Frobenius (* 29. jún 1873, Berlín – † 9. august 1938, Biganzolo (Lago Maggiore) bol nemecký etnológ a filozof kultúry, od roku 1925 profesor vo Frankfurte n. Mohanom a zakladateľ "Ústavu pre výskum morfológie kultúry".
Prispel k rozpracovaniu pojmu kultúrneho okruhu.
Ftizeológia

Ftizeológia je odbor medicíny zaoberajúci sa prevenciou, diagnostikou a liečením tuberkulózy.
Fu si

Fu si (伏羲 "Fú Xī", asi 2842 - 2738 pred Kr.) je legendárny čínsky cisár, ktorému sa pripisuje vytvorenie kalendára, objav trigramov, autorstvo Knihy premien (I-ťing). Je čínsky kultúrny hrdina, ktorý je údajným vynálezcom písania, rybárstva a pascí.
Bedřich Fučík

Bedřich Fučík, v období normalizácie pre svoje preklady používajúci pseudonym "Václav Horák" (4. január 1900, Čáslavice pri Třebíči – 2. júl 1984, Praha), bol český literárny kritik, historik, editor a prekladateľ, manžel prekladateľky Jitky Fučíkovej. Patril medzi literárnych kritikov orientovanej katolíckym smerom, jeho kritika bola zameraná proti avantgardnému umeniu, proletárskej revolúcii. 
Dielo.
Okrem tejto tvorby je autorom mnohých článkov, esejí a kritík, ktoré uverejňoval v časopisoch "Listy pro umění a kritiku", "Tvar", "Akord" "Vyšehrad". Ďalej je autorom mnohých prekladov.
Julius Fučík

Julius Fučík (* 23. február 1903, Smíchov, dnes časť Prahy – † 8. september 1943, Berlín, Nemecko) bol český novinár, politický pracovník, literárny a divadelný kritik, prekladateľ a člen Komunistickej strany Československa. Od 1940 pracoval v ilegalite; bol členom II. ilegálneho ÚV KSČ. 24. apríla 1942 ho v Prahe zatklo Gestapo. Vo väzení na Pankráci spísal zápisky, ktoré vyšli posmrtne pod názvom "Reportáž spod šibenice". V roku 1943 ho dosúdili na smrť a popravili obesením. Dnes je po ňom pomenovaná ulica na západe Moskvy, ale aj v Prešove, Brezne, Dolnom Kubíne,Bardejove či Sládkovičove.
Fúga

Fúga (tal.) je trojdielna neperiodická kontrapunktická skladba pre dva až šesť hlasov založená na jednej, dvoch až troch témach. Fúga je vrcholný formový typ európskej imitačnej hudby; vznikol v období baroka.Bola obľúbená v renesancií a svoj vrchol dosiahla vo fugách Johanna Sebastiana Bacha. Ako hudobná skladba býva spájaná s prelúdiom.
Fulbert zo Chartres

Svätý Fulbert zo Chartres (* 960/970 v Taliansku alebo v Pikardii – † 10. apríl 1028, Chartres) bol francúzsky filozof, predstaviteľ ranej scholastiky, okolo roku 990 sa ujal ako kancelár riadenie katedrálnej školy v Chartres a založil jej slávu. 
Roku 1006 sa stal biskupom v Chartres.
Fulda

Fulda je mesto v Hesensku v Nemecku.
V roku 744 tu bol založený benediktínsky kláštor, v 9. storočí jedno z hlavných centier písomníctva v Nemecku (škola vo Fulde), 1752 zriadené biskupstvo.
Fundament

Fundament (lat.) môže byť:
Malaysia Airlines

Malaysia Airlines je národná letecká spoločnosť Malajzie, ktorá operuje na medzinárodných aj vnútroštátnych letoch.
Je to jedna z najväčších ázijských leteckých spoločností.
Malaysia Airlines lieta do destinácii v Ázii, Európe, Severnej a Južnej Amerike, Austrálii a Afrike. Má dve dcérske spoločnosti: "Firefly" a "MASwings".
"Firefly" prevádzkuje pravidelné lety z domovskej základne MAS v Penangu a Subangu a zameriava sa na terciárne miesta. "MASwings" operuje na linkách v rámci Bornea. Malaysia Airlines prevádzkuje aj flotilu nákladných lietadiel "MASkargo".
"MASCharter" je ďalšia dcérska spoločnosť Malaysia Airlines, prevádzkujúca charterové lety využívajúce lietadlá Malaysia Airlines.
Zaujímavosti.
Malaysia Airlines má najvačšiu flotilu lietadiel Boeing 737-400 na svete.
http://www.airways.cz/clanek/2012-05-29/malaysian-airlines-prevzaly-prvni-airbus-a380
Fundamentalizmus

Fundamentalizmus (z latinského "fundamentum" – základ) vo filozofii vedy: stanovisko, podľa ktorého existuje jednak istá hierarchia vied a v rámci nej základný stupeň, na ktorom budujú všetky ostatné; pre lepšie odlíšenie od náboženského fundamentalizmu je v kontexte teórie vedy vhodnejšie hovoriť o fundacionalizme alebo fundacionalistickej teórii.
Taktiež ide o urputné dodržiavanie základných princípov. Je protikladom modernizmu. Najčastejšie sa používa v spojitosti s náboženstvom, kde označuje smery, vyžadujúce doslovný výklad základných kníh a ich aplikácií do života. Býva spojený s presvedčením o absolútnosti vlastnej pravdy, sprevádzaným netoleranciou k odlišným názorom.
Pôvodne bol označením pre určitú skupinu protestantského hnutia v USA od prelomu 19. a 20. storočia; v 80. rokoch sa termín rozšíril v médiách a začal sa používať v zmysle „krajné alebo ultrakonzervativné krídlo“ na najrôznejšie hnutia a myšlienkove smery, stále viac ale na islamský extrémizmus. Vecná oprávnenosť tohto používania býva spochybňovaná.
Otakar Antoň Funda

Prof. ThDr. Et ThDr. Otakar Antoň Funda (* 13. september 1943, Praha) je český filozof, religionista, prekladateľ, vysokoškolský učiteľ a bývalý evanjelický farár.
Štúdium a akademická kariéra.
V roku 1965 vyštudoval protestantskú teológiu na Evangelické teologickej fakulte Karlovej univerzite v Prahe. Externe potom študoval na Filozofickej fakulte UK v Prahe. Na postgraduálne štúdium odišiel do Bazileja, kde študoval na filozofickej a Teologickej fakulte. Jeho dizertačná práca u prof. M. Geigera mala názov "TG Masaryk, sein philosophisches, religiöses und politisches Denken". Komunistické úrady však nechceli nostrifikovat Fundov bazilejský doktorát, teda bol nútený, aj cez značné ťažkosti, promovať znovu roku 1981 na bohosloveckej fakulte v Prahe (u prof. Amedea Molnára). Tentokrát sa jeho práca volala "Eirenaiovo učenie o recapitulatio". 
V roku 1975 podal habilitačnú prácu na evangelickej bohosloveckej fakulte v Prahe, pod názvom "Myšlení o víře a myšlenky víry". Avšak nebol teologicky a politicky poplatný vtedajšiemu smeru českého protestantizmu Josefa Lukla Hromádku a svojou koncepciou demytologizácie a existenciálnej interpretácie kresťanskej viery vyvolal polemiky v českom protestantizme. Jeho habilitačná práca bola komunistickým režimom odmietnutá. V roku 1990, keď už nebolo školstva v područí komunistického režimu, mohol byť habilitovaný na Husitskej teologickej fakulte UK v odbore filozofie náboženstva. Predsedom habilitačnej komisie bol prof. dr. Zdeněk Kučera, dekan fakulty.
Na návrh Filozofickej fakulty Masarykovej Univerzity v Brne bol 5. júna 2003 prezidentom republiky V. Klausom menovaný profesorom pre odbor filozofie.
Od roku 1995 pôsobí aj na Západočeskej univerzite v Plzni, kde vyučuje predmety z etiky, filozofie a religionistiky ako Dejiny náboženstva, Etické problémy či Antická a stredoveká filozofia.
V súčasnosti pôsobí na Literárnej akadémii súkromnej vysokej škole Josefa Škvoreckého.
Fungovanie

Fungovanie môže byť:
Estetická funkcia

Estetická funkcia je estetické pôsobenie spočívajúce vo vyvolávaní estetického zážitku; fungovanie
nejakej entity ako estetického objektu.
Kultúrotvorná funkcia filozofie

Kultúrotvorná funkcia filozofie je prispievanie filozofie k pretváraniu ľudskej spoločnosti na kultúrne spoločenstvo spoľuodhaľovaním predpokladov takejto premeny. 
Pokiaľ ide o ľudské indivíduum, kultúrotvornou funkciou filozofie je prispievať ku kultivácii človeka, čiže prispievať k tomu, aby bol človek múdry, krásny a dobrý.
Funkcia jazyka

Funkcia jazyka alebo jazyková funkcia je úloha, akú má jazykový prvok v istej konštrukcii, resp. akú má jazyk v spoločnosti používajúcej tento jazyk. Z vymedzenia jazyka ako nástroja myslenia a dorozumievania vyplývajú dve základné funkcie jazyka:
Poznávacia funkcia jazyka.
Poznávacia funkcia jazyka je funkcia jazyka, ktorá sa uplatňuje v kontakte s myšlienkovou oblasťou, vo vzťahu jazyka, myslenia a vedomia. Pri vytváraní pojmov sa uplatňuje kognitívna funkcia jazyka, pri rozmýšľaní, formulovaní myšlienok sa zdôrazňuje kogitatívna funkcia jazyka.
Rabčický potok

Rabčický potok je potok na hornej Orave, preteká územím okresu Námestovo. Je to ľavostranný prítok Bystrej, má dĺžku 4,1 km a je tokom VI. rádu.
Potok tečie v Podbeskydskej brázde, kde aj pramení v blízkosti štátnej hranice s Poľskom, východne od obce Rabčice v nadmorskej výške približne Od prameňa sa stáča západným smerom, najprv zľava priberá prítok prameniaci severovýchodne od kóty 865,2 m, potom sprava prítok z juhovýchodného svahu Martaluzovky () a preteká okrajom obce Rabčice, pričom oddeľuje osadu Končiny na ľavom brehu od zvyšku obce. Následne priberá svoj najvýznamnejší prítok, pravostrannú Odumorkovku, ďalej z ľavej strany krátky prítok () zo severného svahu Magury (), opäť sprava prítok z južného svahu Bandíkovky () a zľava prítok zo severného svahu Gluchovej (). Potom sa stáča na juhozápad, z ľavej strany ešte priberá prítok zo severozápadného svahu Gluchovej a juhozápadné od spomenutej obce ústi v nadmorskej výške do Bystrej. Rabčický potok od sútoku s Odumorkovkou výrazne meandruje.
Logická funkcia

Logická funkcia je funkcia, ktorej hodnotami sú výroky (alebo pravdivostné hodnoty 'pravda' a 'nepravda').
Poznáme niekoľko základných logických funkcii a tými sú logický súčet / alternatíva (or), logický súčin / konjukcia (and), negácia (not), Pierceová funkcia (nor) a Shefferová funkcia (nand). Výsledné hodnoty logických funkcii zapisujeme do t.z. pravdivostnej tabuľky.
Periodická funkcia

Periodická funkcia je matematická funkcia, ktorá sa neustále opakuje v pravidelných intervaloch a periódach. Vo vede sa využívajú periodické funkcie v kmitaní, vo vlnách a všetko ostatné, čo sa považuje sa periodické (nekonečné). Každá funkcia, ktorá periodická nie je sa nazýva neperiodická. 
Funkcia f je periodická vtedy, keď nenulová konštanta P v prípade, že x sa nachádza v doméne.
f(x+P)=f(x)
Napríklad funkcia sínus je periodická s periódou 2π
sin(x+2π)=sin x
Integračná funkcia práva

Integračná funkcia práva kotví vo vyjadrení a ochrane hodnôt, ktoré sa považujú za hodnoty charakteristické a podstatné pre existenciu príslušného spoločenského systému.
Funkcia štátu

Funkcia štátu sú základné smery činnosti štátu celospoločenského významu, ktoré majú trvalý charakter; na ich vykonávanie si štát vytvára organizačné predpoklady a štruktúry (právne normy, inštitúcie a štátne orgány).
Peňažné vzťahy spojené s plnením funkcií štátu vyjadruje štátny rozpočet.
Funkcia (hodnotová analýza)

Funkcia je v hodnotovej analýze vzťah medzi spoločenskou potrebou a vlastnosťami objektu spočívajúci v takom správaní sa objektu, ktoré uspokojuje túto potrebu. 
Uspokojovanie spoločenskej potreby sa uskutočňuje v štyroch formách:
1. vo forme procesu transformácie vstupných veličín objektu vo výstupné,
ktorý sa odohráva prostredníctvom štruktúry tohto objektu za určitých
podmienok a okolností (napr. automobil: zabezpečuje pohyb, umožňuje
ovládateľnosť, minimalizuje spotrebu...);
2. vo forme vedľajších účinkov a ostatných prejavov vlastností štruktúry
objektu (napr. automobil: nespôsobuje hluk, nevytvára zdraviu škodlivé
splodiny, atď.);
3. vo forme prejavov zmien či zachovania stavu štruktúry objektu (napr.
automobil: odoláva korózii, zabezpečuje životnosť...);
4. vo forme prejavu postavenia objektu ako systému v nadradenom systéme a
podstatnom okolí, čo predstavuje variantné podoby použitia objektu na rôzne
účely (napr. automobil: prepravuje osoby, prepravuje batožinu, minimalizuje
údržbu, realizuje taxislužbu, ovplyvňuje postoje...)
Vypočítateľná funkcia

Vypočítateľná funkcia je funkcia, pre ktorú existuje algoritmus, ktorý pre argument z definičného oboru funkcie vyprodukuje príslušný obraz po konečnom počte krokov.
Výroková funkcia

Výroková funkcia alebo výrokový vzorec je výroková forma, vetná funkcia – logická forma, ktorá má jazykovo tvar oznamovacej vety, v ktorej je však obsiahnutá aspoň jedna voľná premenná, takže de facto nič nevypovedá. Nie je ani pravdivá, ani nepravdivá.
Znaková funkcia

Znaková funkcia je fungovanie niečoho ako znaku.
Funkcionál

Funkcionál je matematický koncept definovaný ako zobrazenie z množiny vektorov daného vektorového priestoru do množiny jeho skalárov. Názov "funkcionál" pochádza zo skutočnosti, že spočiatku boli študované predovšetkým funkcionály na vektorových priestoroch funkcií. Funkcionál bol teda chápaný ako zobrazenie priraďujúce funkciám čísla.
Sociologický funkcionalizmus

Sociologický funkcionalizmus je smer súčasnej sociológie, ktorý sa zaoberá najmä podmienkami umožňujúcimi udržiavať rovnováhu, jednotu a stabilitu skúmaného spoločenského systému. K ústredným pojmom sociologického funkcionalizmu patrí pojem štruktúry, systému a funkcie.
Funktor (logika)

Funktor alebo logická spojka je v modernej logike a lingvistike inšpirovanej takouto logikou výraz bližšie určovaný inými výrazmi (argumentmi funktoru). Valenčným funktorom je napr. sloveso "chytať" vo vete "Karol chytá ryby." "Karol" a "ryby" sú argumenty.
Funktor nutnosti

Funktor nutnosti je N, []; funktor nutnosti čítame: je nutné, že.
Výrokotvorný funktor

Výrokotvorný funktor z pohľadu výrokovej logiky je nesamostatný výraz, ktorým z jednoduchých výrokov (výr. log.) vytvárame zložené výroky (výr. logika).
Štefan Furdek

Štefan Furdek (* 2. september 1855, Trstená, Slovensko – † 18. január 1915, Cleveland, USA) bol slovenský rímskokatolícky kňaz, spisovateľ a národný buditeľ. Pseudonym: Blahoslav Tatranský, Trstenský.
Životopis.
Študoval na gymnáziu v Banskej Bystrici, do 1875 v Nitre, na teologickej fakulte v Budapešti (prerušil), 1877 – 1879 klasickú filológiu na českej univerzite v Prahe, 1879 – 1882 teológiu. Učiteľ v Strážnici. Od roku 1882 žil v USA, farár v Clevelande (Ohio).
Vedúci činiteľ slovenských organizácií v USA, založil fond na podporu národného života na Slovensku a organizoval protestné zhromaždenia amerických Slovákov a ostatných Američanov proti národnostnému útlaku Slovákov v Uhorsku. Jeho organizačná práca bola poznačená katolicizmom. Autor aktuálnych národno-politických a náboženských článkov, krátkych próz a básní s tematikou života amerických Slovákov. Zaslúžil sa o rozvoj slovenských škôl v USA a napísal pre ne niekoľko učebníc a čítaniek. Pre žiakov 1. tr. ľudovej školy zostavil stroj na vyučovanie čítania a rátanie, 1900 si ho dal patentovať.
Bol spoluzakladateľom Prvej katolíckej slovenskej jednoty v USA, Matice slovenskej v Amerike a prvým predsedom Slovenskej ligy v Amerike. Vydával a redigoval týždenník a kalendár "Jednota", zábavný týždenník "Šíp" a náboženský mesačník "Viera".
V bratislavskej Petržalke, Žiline, Piešťanoch, Martine a v Trstenej sú na jeho počesť pomenované ulice.
Fúria

Fúrie boli rímske bohyne pomsty a kliatby.
Furioso

Furioso (tal.) môže byť:
Ján Fuska

Prof. Ing. Ján Fuska DrSc. (* 1928 - † 2021) bol slovenský chemik a farmakológ. "Italic text"Zaoberal sa biochemickou technológiou. Pôsobil na Chemicko-technologickej fakulte Slovenskej technickej univerzity v Bratislave. Pôsobil ako dlhoročný predseda a neskôr čestný predseda Nadácie Milana Rastislava Štefánika.
Bedřich Füsseger

Bedřich Füsseger (Fridrich) (* 26. október 1918 – † 6. január 1998) bol český tanečník a choreograf zameriavajúci sa na revuálnu choreografiu, v rokoch 1933-1947 pôsobil v SND v Bratislave.
Fysei

Fysei (gr. z fysis) znamená od prírody. 
Názory na fyzei.
Herakleitos.
Podľa Herakleita je fyzei príroda, prirodzenosť, vlastná povaha vecí, ktorá sa rada skrýva. 
Táles.
Podľa Tála väčšina tých, čo sa prví zaoberali filozofiou, si myslela, že počiatky vecí sú iba v podobe hmoty. Lebo to, z čoho sú všetky veci a z čoho ako z prvého vznikajú a do čoho ako posledného zanikajú, pričom podstata ostáva a menia sa len jej stavy, vyhlasujú za prvok a počiatok (arché) vecí, a to, že nič nevzniká, ani nič nezaniká, veria preto, lebo sú tej mienky, že sa takáto podstata (fysis) vždy zachováva. Teda musí byť určitá podstata, buď jediná, alebo viaceré, z ktorých všetko ostatné vzniká, zatiaľ čo ona sama ostáva zachovaná. Pravda, pokiaľ ide o počet a druh takého počiatku, nie sú všetci rovnakej mienky, Táles však, pôvodca takejto filozofie, hovorí, že je to voda (preto tiež hlásal, že zem spočíva na vode). Možno čerpal túto domnienku z pozorovania, že potrava všetkých vecí je vlhká a že z vlhka vzniká a ním sa živí aj samo teplo (to však, z čoho všetko vzniká, je počiatkom všetkého). Túto domnienku mal teda z tohto i z toho, že semená všetkých vecí majú vlhkú podstatu.
Fysis

Fysis (gr. z fýó = plodiť, fýomai = vznikať, rodiť sa) je príroda (ako celok), povaha, prirodzenosť prirodzená povaha, konštitúcia nejakej veci (bytosti), prirodzený zákon, pôvod, rod, prírodný poriadok.
Významy slova "fysis" ako "prírodný poriadok", "príroda", ktoré nadobudli vo filozofii mimoriadnu dôležitosť, vznikli až v priebehu dlhého vývoja a sú doložené až na konci 5. stor. pred Kr..
Fytogeografia

Fytogeografia alebo geografia rastlinstva alebo rastlinný zemepis je odvetvová vedná disciplína biogeografie zaoberajúca sa časopriestorovými zákonitosťami rozšírenia rastlinstva.
Fytopatológia

Fytopatológia (gr.) je náuka o škodlivých činiteľoch rastlín a o ochrane proti nim; patológia
rastlín.
Georg Andreas Gabler

Georg Andreas Gabler (* 1786 – † 1853) bol nemecký filozof, predstaviteľ starohegelovstva.
Dennis Gabor

Dennis Gabor () (* 5. jún 1900, Budapešť, Maďarsko† 9. február 1979, Londýn, Spojené kráľovstvo) bol maďarsko-britský fyzik. 
V roku 1948 objavil princíp holografie, za čo v roku 1971 získal Nobelovu cenu.
Atómová fyzika

Atómová fyzika je odvetvie fyziky, ktoré skúma štruktúru a vlastnosti atómov, špeciálne ich elektrónového obalu.
Fyzika atómového obalu

Fyzika atómového obalu je časť mikrofyziky, ktorá skúma štruktúru atómového obalu a procesy, ktoré v obale prebiehajú pri interakcii s inými atómami, elementárnymi časticami alebo elektromagnetickým poľom.
Klasická fyzika

Klasická fyzika je pojem, ktorým sa označujú fyzikálne poznatky ziskané do konca 19. storočia, t. j. predovšetkým klasická mechanika, klasická elektrodynamika a klasická termodynamika. Často sa za súčasť klasickej fyziky považuje aj teória relativity.
Klasickú fyziku v princípe dostaneme z kvantovej mechaniky v limitnom prípade, keď planckovu konštantu položíme limitne rovnú nule. Vzhľadom na "malú" veľkosť planckovej konštanty je možné použiť v makroskopicom svete klasickú mechaniku s veľmi dobrou presnosťou.
Ždiarsky potok (prítok Bielej)

Ždiarsky potok je potok v Podtatranskej brázde, v podcelku Ždiarska brázda. Je to ľavostranný prítok Bielej a má dĺžku 3,4 km. 
Pramení pod hlavným hrebeňom Spišskej Magury v nadmorskej výške okolo 1 050 m n. m. Tečie viac-menej východným smerom cez obec Ždiar. Priberá štyri krátke ľavostranné prítoky a na území obce ústi v nadmorskej výške cca 875 m n. m. do Bielej.
Matematická fyzika

Matematická fyzika je teória matematických modelov fyzikálnych javov. Tieto matematické modely sa opisujú rovnicami matematickej fyziky.
Štatistická fyzika

Štatistická fyzika je jedna zo základných fyzikálnych teórií. Používa štatistické metódy na opis správania systémov s veľkým počtom častíc. Vďaka tomu dokáže opísať širokú škálu javov, a to aj vrátane tých, ktorých povaha je vyložene náhodná. Použitie nachádza vo výskume jadrových reakcií, žiarenia telies, teórii plynov, ale aj v biológii, chémii, neurológii či sociológii. Jednou z nových oblastí výskumu sú komplexné grafy.
Problémy, pri ktorých sa zvyčajne používa štatistická fyzika sa dajú zjednodušene rozdeliť do niekoľkých skupín:
Úlohou štatistickej fyziky je nájsť najpravdepodobnejšie rozdelenie častíc podľa rýchlostí, energií a podobne. Z matematického hľadiska ide o nájdenie funkcií rozdelenia. Keď poznáme funkcie rozdelenia vieme vypočítať stredné hodnoty fyzikálnych veličín - tlak, kinetická energia, ...
Funkcie rozdelenia závisia od individuálnych vlastností častíc tvoriacich skúmanú sústavu. 
Štatistická fyzika pozná tieto druhy rozdelení:
Súčasná fyzika

Súčasná fyzika je kvantová fyzika, štatistická fyzika a relativistická fyzika rozvíjajúca sa
od roku 1900 dodnes.
Fyzikalizmus

Fyzikalizmus môže byť:
Fyziokratizmus

Fyziokratizmus je smer politickej ekonómie, ktorý založili François Quesnay a Anne Turgot v druhej polovici 18. storočia. Fyziokratizmus považoval pôdu a poľnohospodárstvo za jediný zdroj bohatstva, propagoval hospodársky liberalizmus a slobodu obchodu.
Cigeľ

Cigeľ je banícka obec na Slovensku v okrese Prievidza. 
Poloha.
Leží v Hornonitrianskej kotline, v doline potoka Ciglianka, na úpätí pohoria Vtáčnik. 
Dejiny.
Prvá písomná zmienka o obci pochádza z roku 1362. Vznikla na území hradného panstva Prievidza, neskôr patrila Sivému Kameňu a panstvu Bojnice. Na mieste starej drevenej sakrálnej stavby stojí rímskokatolícky kostol z roku 1762. 
Vďaka zachovaným listinám z obdobia kraľovania Anjouovcov a cisára Žigmunda Luxemburského (syna Karola IV.) zo 14. a 15. storočia je zaznamenaný aj postupný prechod z pôvodného názvu obce Lúčna (1362) alebo Lúčka (1389) na Cigeľ (Cigli, Cygly - 1415). 
Územie Cigľa bolo obývané pravdepodobne už v staršej dobe bronzovej, teda asi pred 4 000 rokmi. Pôvodné obyvateľstvo sa živilo lovom zveri, chovom dobytka a najmä kôz, z čoho mal vzniknúť v roku 1461 aj názov obce - Cyglen. Napriek rôznym pokusom o ponemčenie alebo pomaďarčenie Cigeľ ostal čisto slovenský, o čom svedčí aj názvoslovie chotára. Až v roku 1927 dostáva terajšie pomenovanie Cigeľ. 
Názov obce Cigeľ pochádza zo slovenského slova "siheľ" (sihoť) a má rovnaký praslovanský pôvod ako slová sihla a sihlina s pôvodným významom „mokré miesto, močaristá lúka". Význam „porast na lúke, lúčny les" je druhotný, podobne ako v slove luh(y) „lúčne lesy".
Názvy obce:
Obdobie SNP.
Do histórie obce sa zapísalo najmä obdobie SNP. V hore nad obcou vznikol partizánsky oddiel „Major“, ktorého jadro tvorili občania Cigľa. Za svoju odbojovú činnosť bol Cigeľ kruto potrestaný. 
Dňa 13. januára 1945 obsadil obec špeciálny oddiel SS. Nemecké gestapo zatklo a vypočúvalo 130 občanov. Sedem z nich umučili a zastrelili. Každoročne sa v januári organizuje Pochod vďaky SNP, ako úcta týmto obetiam.
Súčasnosť.
Značná časť územia obce je poddolovaná baňami Handlová a Cigeľ, čo spôsobilo veľkú devastáciu v regióne. Cez obec prechádza cykloturistická trasa smerom na Handlovú a Podhradie. V zime je vyhľadávaný osvetlený lyžiarky vlek, ktorého dĺžka je 800 metrov. V obci pôsobí občianske združenie Vrchvoda.
Obec má malé miestne múzeum, kde je vo fotodokumentácii zvýraznený vývoj obce od jej vzniku, cez SNP až po dnešok. Je možné ho navštíviť kedykoľvek po dohode s Obecným úradom v Cigli. 
Významné budovy: Rímskokatolícky kostol svätého Matúša, pomník padlým v I. a II. svetovej vojne s tabuľami obetí, kultúrny dom, športový štadión.
Čavoj

Čavoj () je obec na Slovensku v okrese Prievidza.
Dejiny.
Obec sa spomína už v roku 1364 ako Chawoy. 
Písomne je doložená až z roku 1397 pod názvom Chawayo, v roku 1786 sa spomína ako Cschawai, v roku 1808 ako Cžawoj, v 1920 ako Čávoj a napokon v roku 1927 ako Čavoj. Najskôr obec patrila Bossányiovcom. V rokoch 14311434 bola vyplienená keď ju prepadli stúpenci husitov Peter z Lieskovca a Jakub z Motešíc, taktiež Tomáš z Lipníka. V roku 1578 Košeckí si privlastnili bane na zlato a striebro, v rokoch 1541 a 1598 Petriskovci, páni hradu Košeca obec vyrabovali a bane zaplavili. Zlato sa tu ťažilo do 17. storočia. V roku 1626 obyvatelia dostali úľavu poddanských povinností za bezpečnostnú službu proti vojenským zbehom a zločincom. V roku 1553 mala obec 5 rodín, v roku 1787 už mala 82 domov a 650 obyvateľov, v roku 1828 mala 110 domov a 772 obyvateľov. Obyvatelia sa zaoberali košikárstvom, tkáčstvom, vyrábali kolovraty, časť sa živila podomovým sklárstvom a sklenárstvom. Za I. ČSR sa obyvatelia živili ako maloroľníci a sezónni poľnohospodárski robotníci. V roku 1933 sa uskutočnila komasácia pôdy.
V obci je rímskokatolícky kostol sv. Doroty z roku 1611.
Narodil sa tu Anton Horváth - slovenský pedagóg, osvetový pracovník a spisovateľ.
Diviacka Nová Ves (okres Prievidza)

Diviacka Nová Ves () je obec na Slovensku v okrese Prievidza.
Katastrálne územie obce Diviacka Nová Ves sa nachádza v okrese Prievidza v Trenčianskom kraji. Obec leží v nadmorskej výške Rozloha obce je 1 336 ha. Zemepisné súradnice stredu obce sú 48° 54´ východnej šírky a 18°29´severnej dĺžky. Katastrálne územie Diviackej Novej Vsi sa nachádza z geografického hľadiska v pohorí Strážovské vrchy (celá západná časť územia) a stredná a východná časť leží v Hornonitrianskej kotilne. Katastrálne územie tvoria dve časti: Diviacka Nová Ves a Vrbany. Na území Diviackej Novej Vsi sa nachádza vodný tok Nitrica známa aj ako Belianka s dĺžkou 51,4 km a ústi do rieky Nitry. Vodný tok Trebianka prechádza tiež obcou a tvorí jej východnú hranicu. 
V obci je rímskokatolícky Kostol Najsvätejšej Trojice z roku 1578, kaštieľ a židovský cintorín.
Dlžín

Dlžín je obec na Slovensku v okrese okrese Prievidza.
Obec sa spomína od roku 1272 ako Dolsyn, v roku 1786 ako Dlžen, v roku 1920 ako Dlžín, maďarsky Dlzsin. Patrila Diviackovcom. V roku 1553 mala 4 porty, v roku 1715 mala 5 domácnosti, v roku 1778 mala mlyn, 19 domov a 169 obyvateľov, v roku 1828 mala 24 domov a 169 obyvateľov. Zaoberali sa poľnohospodárstvom, ovocinárstvom, pracovali v lesoch a odchádzali na sezónne práce na južné Slovensko. Sezónni poľnohospodárski a lesní robotníci tvorili väčšinu obyvateľstva až do roku 1945.
Horná Ves (okres Prievidza)

Horná Ves je obec na Slovensku v okrese Prievidza.
V obci je rímskokatolícky kostol Obrátenia sv. Pavla apoštola z roku 1837.
Chrenovec-Brusno

Chrenovec-Brusno je obec na Slovensku v okrese Prievidza.
V obci je rímskokatolícky kostol svätého Michala archanjela z roku 1339 a kaplnka Panny Márie z roku 1902.
Poloha.
Obec je situovaná vo východnej časti okresu, v centrálnej časti Handlovskej kotliny. Stredom obce prechádza cesta I/9, vedúca z Prievidze cez Handlovú do Zvolena, ako aj železničná trať Prievidza – Horná Štubňa. Na západe susedí s obcou Lipník, na východe s Jalovcom.
Južná časť obce, časť Brusno, sa rozkladá na výbežkoch pohoria Vtáčnik, severná časť, Chrenovec, vystupuje na úbočia Žiaru. Obcou preteká rieka Handlovka, ľavostranný prítok Nitry, do ktorej ústi ľavostranný, cez Brusno tečúci Jalovský potok a pravostranný Kolárová, do ktorej sa v obci vlieva Jelení potok a niekoľko menších miestnych tokov.
Chvojnica (okres Prievidza)

Chvojnica je obec na Slovensku v okrese Prievidza.
Jalovec (okres Prievidza)

Jalovec () je obec na Slovensku v okrese Prievidza.
Geografia.
Jalovec leží uprostred Handlovskej kotliny. Cez obec preteká Handlovka a Jalovský potok. K obci pripadá aj časť lesov. Vo výške vyše sa nachádzajú Jalovské Lazy s menšou lúkou.
Dejiny.
Stručný prehľad.
Jalovec asi vznikol v 12. storočí. Prvá písomná zmienka o obci vtedy zvanej "Alloc" sa nachádza v donačnej listine kráľa Žigmunda bratom Noffryovcom z roku 1430. V roku 1553 je osada zložená z 69 sedliackych rodín a jednej rodiny želiarov. V druhej polovici 16. storočia sa pod vplyvom Turzovcov Jalovec stalo evanjelickou dedinou. V priebehu 17. storočia sa však obec rekatolizovala. Pod Pálfiovcami bolo v Jalovci 11 usadlostí, hlavným zamestnaním bolo poľnohospodárstvo a chov dobytka. 
V auguste a septembri 1831 zúrila v obci cholerová epidémia na ktorú zomrelo 18 ľudí. Epidémia spôsobila aj značné hospodárske škody. Revolúcia roku 1848 nevyvolala medzi Jalovčanmi žiadnu aktivitu. V roku 1870 sa zopakovala ďalšia cholerová epidémia. Koncom storočia maďarizačná politika premenovala obec na Parlag.
Dôsledkom prvej svetovej vojny bol nedostatok potravín. Po vzniku ČSR sa v obci postavil mlyn a píla. Elektrifikácia, schválená 3. januára 1931, bola značným prínosom pre obyvateľov. Cez SNP patrila obec pod operačné pásmo 4. vojenskej taktickej skupiny. Obyvatelia sa aktívne podieľali na príprave obranného zákopu medzi Jalovcom a Ráztočnom. Sovietska armáda prešla cez Jalovec 3. apríla 1945. V období od 1. februára do 4. apríla 1945 sa obec nachádzala v bojovom pásme pričom bola vypálená a takmer úplne zničená.
Po oslobodení sa v obci začali stavať nové domy. Roku 1965 ich bolo už 47. 1. mája 1950 sa v Jalovci zriadila železničná zastávka a v rokoch 19541955 sa pri rozširovaní cesty zbúrali sypárne. V roku 1958 bol zavedený miestny rozhlas. V rokoch 1975 – 1990 bol Jalovec súčasťou obce Ráztočno.
Pamiatky.
V roku 1927 bola postavená kaplnka panny Márie, historická budova inšpirovaná neskoroklasicistickými a neorománskymi prvkami.
Sklárska huta v Huňove.
V roku 1749 dal Pálfi vybudovať sklársku hutu. Bola drevená, pokrytá šindľom a bolo v nej 5 taviacich pecí. V prvej peci sa tavil materiál na výrobu rôznych druhov skla. V druhej sa predmety nechávali tuhnúť. V tretej peci sa vyrábalo tabuľové sklo, štvrtá pec slúžila na vypaľovanie sklárskeho kremeňa a v piatej sa vysúšalo palivové drevo. Hutu tvorila ešte obytná budova, maštaľ a mlyn. Dnes už sklárska huta nestojí, môžeme však na mieste nájsť stopy po základoch i črepiny zo skla.
Mlyn a píla Jozefa Sočániho.
Mlyn a píla Jozefa Sočániho bola postavená po vzniku ČSR. Neskôr slúžil ako materská škola, až kým časť nebola zbúraná.
Kamenec pod Vtáčnikom

Kamenec pod Vtáčnikom je obec na Slovensku v okrese Prievidza.
Poloha.
Obec sa nachádza na úpätí pohoria Vtáčnik. Západným okrajom nadväzuje na Zemianske Kostoľany, približne 5 km severne sú Nováky a 9 km juhozápadne mesto Partizánske. Cez Kamenec pretekajú Lazný a Vidlicový potok, ktoré sa vlievajú do rieky Nitra.
Dejiny.
Hoci súčasná obec vznikla až v roku 1955 zlúčením Dolného a Horného Kamenca, história osídlenia tohto územia siaha až do Halštatskej doby (800 – 400 pred Kr.). Z tejto doby sa našli prvé stopy človeka, ktorý podľa nálezov zostal prítomný v tejto lokalite až do stredoveku. 
Prvá písomná zmienka o osade siaha do roku 1355, kedy sa spomína "Horný Kamenec", v chotári ktorého neskôr vznikol i "Dolný Kamenec", spomínaný v roku 1518. Obe obce, hoci boli majetkom rovnakého panstva, sa až do spojenia v polovici 20. storočia vyvíjali takmer nezávisle. 
Súčasnosť.
V obci sa nachádza goticko-renesančný kostol v Hornom Kamenci, pochádzajúci z polovice 16. storočia. 
Pôsobí tu futbalový klub TJ Tatran Kamenec.
Kanianka

Kanianka je obec na Slovensku v okrese Prievidza.
Poloha.
Obec leží na západnom okraji Prievidzskej kotliny, ktorá je súčasťou Hornonitrianskej kotliny, západne sa prudko dvíha Malá Magura, patriaca pod Strážovské vrchy. Južnou časťou obce preteká potok Kanianka, na ktorom je za obcou vybudovaná rovnomenná vodná nádrž.
Obec je prístupná cestami III. triedy cez Bojnice, resp. Nedožery-Brezany. Prievidza je vzdialená južne, rovnakým smerom sú ležiace Nováky, krajské mesto je západným smerom vzdialené .
Kultúra.
V obci pôsobí dychová hudba Maguranka, ktorá bola založená v roku 1950.
Kostolná Ves

Kostolná Ves je obec na Slovensku v okrese Prievidza.
Koš (obec na Slovensku)

Koš (pôvodne "Andreasdorf") je obec na Slovensku v okrese Prievidza. 
V obci pri novom kostole stojí ako posledná pamiatka na tunajší zbúraný gotický chrám jeho polygonálne presbytérium s hodnotnou kamenosochárskou výzdobou a dosiaľ neodkrytými stredovekými freskami. Na terajšie miesto ho previezli v roku 2000, zvyšok kostola zbúrali kvôli nebezpečenstvu z ťažby uhlia poddolovaného terénu.
Lehota pod Vtáčnikom

Lehota pod Vtáčnikom je obec na Slovensku v okrese Prievidza. Vznikla spojením dvoch samostatných obcí Malá a Veľká Lehota 1. apríla 1960.
Polohopis.
Obec Lehota pod Vtáčnikom leží na úpätí pohoria Vtáčnik, cca 5 km od hlavnej cesty medzi Novákmi a Prievidzou smerom na Podhradie. 
Časti obce.
Skladá sa z dvoch pôvodne samostatných obcí:
Vodné toky.
Hlavný potok Lehota a jeho prítoky:
Dejiny.
Prvá písomná zmienka o obciach na tomto území pochádza z roku 1388. Je ňou doklad o vlastníctve hradu Sivý Kameň Ladislavom Kakašom a Jánom Domongošom.
Pôvodne na tomto území boli 2 obce, Veľká a Malá Lehota, pričom Veľká Lehota sa nachádzala na juhovýchod od Malej. Vďaka výstavbe povrchovej bane bola veľká časť Veľkej Lehoty sanovaná a rozširovala sa smerom na severozápad. Výstavba pokračovala na území medzi obcami vďaka rozvoju baníctva, táto časť sa dnes nazýva aj "Kolónia", čím došlo k fyzickému spojeniu obcí. 1. apríla 1960 boli dohodou na zasadnutí pléna Okresného národného výboru v Prievidzi zlúčené do dnešnej jednej obce s názvom Lehota pod Vtáčnikom. 
Vývoj názvov obcí.
Okrem uvedených sa vyskytujú ešte názvy "Nagylehota" a "Istvanszabadi".
Vyskytuje sa ešte názov "Kis Lehota".
Politika.
Obecné zastupiteľstvo.
Starostom je Michal Ďureje. Obecné zastupiteľstvo tvorí 11 poslancov.
Obyvateľstvo.
k 31. 12. 2022 mala obec 3 762 obyvateľov.
Materské školy.
V súčasnom období sú v Lehote pod Vtáčnikom dve predškolské zariadenia.
dve triedy, počet detí 42, riaditeľka – K. Mitašová
dve triedy, riaditeľka – E. Mujkošová.
Základné školy.
Riaditeľkou základnej školy je Mgr. Miroslava Gajdošová. Škola disponuje 26 učebňami, dvoma telocvičňami, posilňovňou, plaveckým bazénom a počítačovou učebňou. Pri škole sú vybudované tenisové kurty, hádzanárske a futbalové ihrisko. V školskom roku 2004/05 zabezpečuje vyučovací proces 25 učiteľov, 2 vychovávateľky a 8 nepedagogických pracovníkov. Školu navštevuje 408 žiakov, z toho 147 je v ročníkoch 1.4. a 261 žiakov v ročníkoch 5.9. Pôsobí tu i školský klub s dvoma oddeleniami.
Lipník (okres Prievidza)

Lipník je obec na Slovensku v okrese Prievidza. Obec leží v Handlovskej kotline pod výbežkami pohoria Žiar. Obec sa písomne spomína v roku 1355. Stred obce je v nadmorskej výške , chotár 306 – . Charakterom zástavby bol Lipník pôvodne potočnou radovou dedinou, dnes je prícestnou radovou obcou s bočnými ulicami. V rokoch 19761990 bol súčasťou susednej obce Chrenovec – Brusno. 
Dejiny.
Obec sa písomne spomína v roku 1355. V treťohorných ílových sedimentoch potoka Lipníček sa našli minulosti skamenelé zvyšky rôznych druhov rýb. Táto lokalita vznikla už v 12. storočí a ako stará slovanská osada patrila pôvodne pod panstvo so sídlom v Prievidzi. V archívnych materiáloch z roku 1432 sa udáva ako LYPNEK. Neskôr prešla pod správu hradu Sivý Kameň. Rodina Kerekovcov z Necpál, ktorá patrila k prívržencom husitov si ju privlastnila. V roku 1642 sa znovu stala majetkom sivokamenských Majteniovcov a od roku 1659 sa dostal pod správu rozsiahleho Bojníckeho panstva. Obyvatelia sa venovali poľnohospodárstvu a niektorý vykonávali lesné práce. V medzivojnovom období patril Lipník k maloroľníckym obciam. V rokoch 1976 – 1990 bol súčasťou susednej obce Chrenovec-Brusno.
Historické pamiatky.
Drevená zvonica so štvorcovým pôdorysom a vstavanou vežou, šalovaná, debnená, s nadstavcom, vysadenou izbicou a ihlancovou strechou. Bola postavená v polovici 19. stor. Vo výklenku bola v minulosti ľudová socha, kópia Piety z Tužiny z 1. polovice 19. stor. Vo veži je zvon z roku 1783.
Ďalšie pamiatky:
Ľudové remeslá a tradície.
V minulosti boli v obci rozšírené tradičné ľudové remeslá. Zručnosť majstrov rezbárov dokazuje stavba drevenej zvonice.
Demografia.
Počet obyvateľov k 31.12.2004 spolu 477
Malinová (okres Prievidza)

Malinová (do roku 1945 Cach; nem. Zeche, maď. Csék) je obec na Slovensku v okrese Prievidza.
Pôvodne známa ako Požeha. V prvej polovici 14. storočia sa už v existujúcej osade usídlili nemeckí kolonisti. Obec sa nazývala až do konca druhej svetovej vojny Cach. Počas druhej svetovej vojny v obci fungovala komunistická odbojová organizácia. Neskôr počas SNP antifašisti nemeckej národnosti z obce vytvorili oddiel Thälmann, ktorý bol súčasťou Hornonitrianskej partizánskej brigády.
Obec je pomenovaná na počesť sovietskeho maršala R.J. Malinovského.
Národnostné zloženie.
1991:
2001:
2011:
Malá Čausa

Malá Čausa je obec na Slovensku v okrese Prievidza. Prvá písomná zmienka pochádza z roku 1430 (Kys Chewche). Má charakter potočnej radovej dediny a dominantou obce je kostol. Raritou obce je najväčší podiel obyvateľov nad 90 rokov v prepočte na počet obyvateľov v okrese Prievidza.
Poloha.
Leží v severnom okraji Handlovskej kotliny. Nadmorská výška v strede obce je , v chotári 317 - 832 m. 
Pamiatky.
Kaplnka Panny Márie Ružencovej - novodobá, neoklasicistická stavba z roku 1902. Jednoloďová stavba v strede obce na obdĺžnikovom pôdoryse má predstavanú vežu, vnútorné zariadenie je novodobé, z čias stavby. Posledná renovácia bola v roku 2002.
Na staršiu sakrálnu stavbu, zasvätenú tiež Panne Márii, poukazuje odtlačok pečate na dokumente z roku 1858 s vyobrazením Madony.
Nitrica (obec)

Nitrica je obec na Slovensku v okrese Prievidza.
Obec Nitrica sa nachádza v strede Vestenickej doliny, juhozápadného výbežku Hornonitrianskej kotliny, na ľavom brehu rieky Nitrica, v nadmorskej výške 240 m.
Dejiny.
Prvá písomná zmienka o obci Račice je z roku 1113, ktorá tvorí hornú časť súčasnej obce Nitrica. Na Zoborskej listine sú v roku 1249 už uvedené aj Dvorníky. Zlúčením oboch obcí v roku 1960 vznikla súčasná obec Nitrica.
O vývine obce sa písomné správy nezachovali. Z rozprávania starších ľudí je známe, že obyvatelia sa v tomto období zaoberali poľnohospodárstvom, priekupníctvom a predajom ovocia a v najstarších dobách predajom hlinených hrncov, ktoré sami zhotovovali.
Hlavným zdrojom výživy tunajšieho obyvateľstva bolo pestovanie ovocia spojené s potrhovým obchodom. Po prvých obchodníkoch z Račíc a Dvorník zostala dodnes prezývka „korenári“ – podľa obchodníkov, ktorí kupčili s korením, hlavne so šafranom.
Pamiatky.
V obci je vystavaný nový kostol zasvätený sv. Michalovi, a nachádza sa tu kaplnka zasvätená Božskému Srdcu Ježišovmu, ktorú dali postaviť v roku 1919 Michal Šramka s manželkou Karolínou na pamiatku svojich dvoch synov padlých vo svetovej vojne na ruskom bojisku.
Poluvsie (okres Prievidza)

Poluvsie je obec na Slovensku v okrese Prievidza.
Poloha.
Nachádza sa 8 km severne od mesta Prievidza v Hornonitrianskej kotline, na sútoku rieky Nitra a potoka Kravská (zaužívaný názov Lubená). Na východnom okraji obec ohraničuje rieka Nitra, na západe sa dvíhajú výbežky pohoria Malá Magura. Chotár Poluvsia susedí s obcami Nedožery-Brezany, Pravenec, Nitrianske Pravno, Malinová a Lazany. 
Dejiny.
Prvá písomná zmienka o Poluvsí pochádza z roku 1358, kedy patrilo panstvu Prievidza. V 15. storočí už obec spadala pod bojnické panstvo a v roku 1675 v nej žilo 54 osôb. Obyvatelia sa živili poľnohospodárstvom, no pôsobil tu aj jeden mlynár a kováč. Na konci 19. storočia žilo v Poluvsí už viac ako 200 obyvateľov a rozvojom dopravy a zlepšením životných podmienok ich počet rýchlo rástol. Možnosť pracovať vo vznikajúcich priemyselných závodoch a v poľnohospodárstve prispela k jej rozvoju na modernú obec. 
Doprava.
Železničná trať Prievidza - Nitrianske Pravno, vedúca západne od obce má staničnú zastávku v Pravenci časť kolónia. Popri trati vedie, rovnako mimo obce, cesta I/64, spájajúca Hornú Nitru s Rajeckou kotlinou a Žilinou a Turcom.
Poruba (okres Prievidza)

Poruba je obec na Slovensku v okrese Prievidza, ktorý patrí do Trenčianskeho kraja. Obec Poruba má 1 366 obyvateľov (stav k 31. 12. 2019).
Polohopis.
Obec Poruba leží v Hornonitrianskej kotline severozápadne od mesta Prievidza, na úpätí Malej Magury v nadmorskej výške 400 m n. m.
Pamiatky.
Najvýznamnejšou pamiatkou je gotický Kostol sv. Mikuláša zo 14. storočia, v ktorom sa zachovali výnimočné stredoveké fresky a neskororenesančný drevený maľovaný strop v lodi.